रणवीर सिंह के लिए तैयार होगीं दीपिका, दो रीति रिवाजों से होगी शादी | Naitik Awaj
Home / सिनेमा / रणवीर सिंह के लिए तैयार होगीं दीपिका, दो रीति रिवाजों से होगी शादी
रणवीर सिंह के लिए तैयार होगीं दीपिका, दो रीति रिवाजों से होगी शादी
Posted by: Naitik Awaj in सिनेमा November 11, 2018 0 9 Views
मुंबई:बॉलीवुड एक्ट्रेस दीपिका पादुकोण और रणवीर सिंह 14 और 15 नवंबर को शादी के बंधन में बंधने वाले हैं। वहीं अब दोनों शादी के लिए इटली रवाना भी हो चुके हैं। दोनों इटली के लेक कोमो में शादी रचाएंगे। शादी में दीपिका क्या पहनेंगी इस बात को लेकर भी कई किस्म के कयास लगाए जा रहे हैं तो चलिए जानते हैं कि दीपिका की शादी में वह कैसी नजर आएंगी।
दीपिका की शादी दो तरीकों से होगी। पहली कोंकणी रिवाजों के मुताबिक और दूसरी सिंधी रिवाजों के मुताबिक क्योंकि रणवीर सिंधी हैं इसलिए यह शादी दो अलग-अलग रीति रिवाजों से हो रही है।
कोंकणी रीति रिवाजों से होने वाली शादी के गेटअप की बात करें तो इस दौरान दीपिका साड़ी और सोने के आकर्षक आभूषण पहनने की खबरें हैं। वहीं सिंधी रीति-रिवाजों से होने वाली शादी की तो इस शादी में दीपिका लहंगा पहनेंगी।
इस लहंगे का कलर गुलाबी और पर्पल बताया जा रहा है जिसके साथ वह रीगल जड़ाऊ नेक्लेस पहनेंगी। खबरों के मुताबिक यह कुछ इसी तरह का नेक्लेस जिसे हम दीपिका को फिल्म पद्मावत के जौहर सीन में पहने देख चुके हैं। इसके साथ ही वह मांग टीका और नथ भी पहनेंगी।
जहां तक उनके फैशन डिजाइनर की बात है तो यह खबर आ चुकी है कि दीपिका के कपड़े सब्यसांची डिजाइन करेंगे। इतना ही नहीं खबरें ऐसी भी हैं कि इस शादी में दीपिका रेड कलर का शादी का जोड़ा नहीं बल्कि कलरफुल कपड़े पहने नजर आ सकती हैं।
वहीं सुनने में आ रहा है कि दीप-वीर की शादी के लिए बनाई गई मेहमानों की लिस्ट काफी छोटी है। दोनों अपने परिवार और खास दोस्तों के बीच ही शादी से जुड़ी रस्में अदा करने वाले है।
इतना ही नहीं इनके शादी के वेन्यू पर मोबाइल फोन ले जाना भी अलाउड नहीं है। रणवीर के साथ-साथ दीपिका भी चाहती है कि इनकी शादी की तस्वीरें लीक ना हो। सूत्रों के मुताबिक दीपिका और रणवीर इटली के लेक कोमो में शादी करने के बाद मुंबई और बैग्लुरु में ग्रैंड रिसेप्शन देने वाले हैं।
Previous: सरकार किसानों को शहर का मजदूर बनाना चाहती है : भंवर साहब
Next: जानें नागेश्वर ज्योतिर्लिंग मंदिर का रहस्य और पौराणिक कथा